تورک بیلیم اینسانلاری، ایکی یارپاق‌لی اورک قاپاقجیغی اولان و اورک‌دن چیخان آنا دامارین‌دا بالونلاشما/شیشمه (آئورت آنئوریزماسی) اولان خسته‌یه، قاپالی یؤنتم ایله بیولوژیک اورک قاپاغی و دامارین تاخیلدیغی ایلک عملیاتا ایمضا آتدی.
آنکارا اونیورسیته‌سی طب فاکولته‌سی اورک و دامار جراحی‌سی اؤیرتیم اۆیه‌سی دکتر سرکان دوردو، آئورت آنئوریزماسین‌دا قاپالی جراحی ایله بیرلیک‌ده اؤزل بیر آنستزی اصولونو تطبیق ائد‌رک، بو ساحه‌ده یئنی بیر عملیات گرچکلشدیردیکلرینی بیلیردی.
دوردو، اورک و دامار جراحی‌سین‌ده دونیادا سایی‌لی مرکزده مه‌‌مه آلتین‌دان کیچیک بیر که‌سی ایله مینیمال اینوازیو تکنیکین تطبیق اولونماغا باشلاندیغینی سؤیله‌دی.
دکتر دوردو، اونیورسیته‌لرینین ده بو مرکزلردن بیری اولدوغونو و بو گونه قدر سؤز قونوسو اصوللا تخمیناً ۵۰۰ عملیات گرچکلشدیردیکلرینی ایفاده ائتدی.
بۆتون وئریلری، بیلیمسل مقاله اولاراق حاضرلانان و اولوسلارآراسی درگیلرده یاییملانماق اوزره یورد دیشینا گؤندریلن عملیاتین بو آلان‌دا دونیادا بیر ایلک اولدوغو بیلدیریلدی.
